REFERAT FRA MØTE I RÅDE ROTARY

Mandag 6. november 2017

Sted ; Kihle Gård

Tilstede: 15 medlemmer og 1 gjest

Aktivitet Foredrag

Foredragsholder: Helge Underland, Ski RK, men representerte organisasjonen «hjelp til selvhjelp»

Presidenten ønsket velkommen, og han viste til et trivelig årsmøte med sosialt samvær (høstfesten) og takket de som stod bak arrangementet. Eli og Sigrunn fødselsdager ble behørig «klappet». Hans Chr. nevnte «Grønne Worche» i Berlin i januar om det er noen interesse hos medlemmene. Jan Sverre orientere litt om vannprosjektet i Kenya, Rotary Foundation og muligheter til fast rekk til RF.

«Hjelp til selvhjelp» er en frivillig organisasjon som ble startet i 2006. Det er nærmest en familiedrevet organisasjon. Formålet er å skape lønnsom og miljøvennlig virksomhet i Afrika. Miljøanleggene består av griseproduksjon, biogassanlegg som produserer gass fra grisemøkka og hvor avfallet fra biogass-produksjonen brukes til jordforbedring på åkrene. Vannboring for å sikre jevn tilførsel av vann uavhengig av regntid og offentlig vannforsyning. Da har vi et kretsløp som gir inntekter, mat fra grisene og åkrene, reduserer helseskadene ved å unngå å puste inn røyk på kjøkkenet og som reduserer avskoging og utslipp av CO2. RF ga noe støtte til et vannprosjekt. Kontaktperson i Kenya er «Daniel», som har vært med helt fra starten og driver nå safari-virksomhet. Der det er vannstasjoner er det betydelig vekst i grønnsakdyrking til eget forbruk og salg. Organisasjonen har ambisiøse, men likevel realistiske planer for videreutvikling av fire hovedprosjekter i Kenya. Hovedmålet er klart for at flere personer skal ha arbeid og inntekt gjennom prinsippet hjelp til selvhjelp.

· Kurvproduksjonen skal opp

· Vann til flere skoler og landsbyer i Kitui

· Flere aktivitetstilbud og mat til barn og ungdom i Nairobi-slummen

· Biogas til bønder styrkes

Og som vanlig arrangerer foreningen Safariturer til Kenya både i påsken og høstferien.

Helge Underland avsluttet sitt engasjerte foredrag med å oppfordre til å kjøpe en solcelle-lampe, (kr 400-) til en familie i Kenya